Komission tiedonanto neuvostolle ja Euroopan parlamentille - Rahoitusnäkymien tekninen mukautus vuodeksi 2001 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten välisen sopimuksen 15 kohta) /* KOM/2000/0093 lopull. */





KOMISSION TIEDONANTO NEUVOSTOLLE JA EUROOPAN PARLAMENTILLE Rahoitusnäkymien tekninen mukautus vuodeksi 2001 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten välisen sopimuksen 15 kohta) KOMISSION TIEDONANTO NEUVOSTOLLE JA EUROOPAN PARLAMENTILLE Rahoitusnäkymien tekninen mukautus vuodeksi 2001 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten välisen sopimuksen 15 kohta) 1. Taulukko rahoitusnäkymistä vuosiksi 2000-2006 on erottamaton osa talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten välistä sopimusta. Sopimuksen 15 kohdassa määrätään, että komissio tekee joka vuosi ennen varainhoitovuoden n+1 talousarviomenettelyä teknisen mukautuksen rahoitusnäkymiin BKTL:n ja hintojen muutosten mukaisesti. Tämän tiedonannon tavoitteena on esittää budjettivallan käyttäjälle tulos vuotta 2001 koskevasta teknisestä mukautuksesta. 2. Liitteenä olevassa taulukossa 1 esitetään rahoitusnäkymiä koskeva taulukko, joka on mukautettu vuoden 2001 hintoihin. Maksusitoumuksiin käytettävien määrärahojen yhteenlaskettu enimmäismäärä vuonna 2001 on 97,189 miljardia euroa eli noin 1,19 prosenttia BKTL:sta. Maksumääräyksiin käytettävien määrärahojen yhteenlaskettu enimmäismäärä on vastaavasti 94,730 miljardia euroa eli noin 1,11 prosenttia BKTL:sta. Tämänhetkisten talousennusteiden perusteella maksumääräyksiin käytettävien määrärahojen enimmäismäärän ja omien varojen enimmäismäärän välille syntyy mukautuksen myötä 13,643 miljardin euron marginaali, joka on 0,16 prosenttia BKTL:sta. Varainhoitovuotta 2000 koskeva marginaali on saatettu ajan tasalle vuotta 2000 koskevaan tekniseen mukautukseen nähden [1] vuoden 2000 BKTL:a koskevien viimeisimpien arvioiden perusteella, jotta eri vuosien lukuja voidaan vertailla keskenään. Sekä maksusitoumus- että maksumäärärahoja koskevat enimmäismäärät sen sijaan säilyvät ennallaan, eli aikanaan tehdyn teknisen mukautuksen jälkeisellä tasolla. [1] SEC(1999)847 lopullinen, taulukot 1 ja 2. Taulukossa 2 esitetään 21 jäsenvaltion viitteellinen rahoituskehys mukautettuna vuoden 2001 hintoihin. BKTL:n määrän osalta 21 jäsenvaltion rahoituskehyksessä on otettu huomioon viimeisimmät käytettävissä olevat arviot ns. ensimmäiseen aaltoon kuuluvien uusien jäsenvaltioiden (Puolan, Tqekin, Unkarin, Viron, Slovenian ja Kyproksen) BKTL:sta. Kyseisten maiden yhteenlasketun BKTL:n on arvioitu olevan 315 miljardia euroa vuonna 2001. 3. 3. Taulukossa 3 esitetään makrotaloudelliset luvut ja ennusteet, joihin komissio on nojautunut rahoitusnäkymien teknisessä mukautuksessa vuodeksi 2001. Vuosien 1999-2001 osalta on käytetty komission tuoreimpia ennusteita (marraskuun 1999 talousarvioennusteet). Sekä vuosia 1988-1998 koskevat tiedot (jotka ovat Eurostatin laatimia ja joita käytetään tässä maatalouden menolinjauksen laskemiseen) että vuosia 1999-2001 koskevat väliaikaiset ennusteet perustuvat Euroopan kansantalouden tilinpitojärjestelmään, joka otettiin käyttöön vuonna 1979 (EKT 79). Uusi EKT 95 otetaan talousarvioon liittyvissä yhteyksissä käyttöön vasta vuodesta 2002 lähtien, kuten esitetään ehdotuksessa Euroopan unionin omien varojen järjestelmää koskevaksi uudeksi päätökseksi [2]. [2] KOM(1999)333 lopullinen. 4. 4. Mukautuksen laskemiseksi rahoitusnäkymiä koskevassa (vuoden 1999 hintoina laaditussa) taulukossa käytettiin - 4,04 prosentin kumulatiivista deflaattoria otsakkeen 1 enimmäismäärän osalta vuosina 1999-2001 ja otsakkeen 2 sisällä laskettaessa rakennerahastoja koskevaa määrää toimielinten välisen sopimuksen 15 kohdan mukaisesti. - BKTL:n kumulatiivista deflaattoria euroina vuosien 1999-2001 osalta (3,84 %) muihin enimmäismääriin paitsi ala-otsakkeeseen 6 «Rahoitusvaraus», joka ilmoitetaan käypinä hintoina. Maksujen mukautus perustuu arvioihin siitä, kuinka paljon maksumääräyksiin käytettäviä määrärahoja oli käytetty eri otsakkeissa rahoitusnäkymiä koskevan taulukon laatimishetkellä (vuoden 1999 hintoina): Seuraavassa taulukossa esitetään yksityiskohtaisesti laskutapa: >TAULUKON PAIKKA> Liittymiseen varattuja otsakkeen 1 maksumääräyksiin käytettäviä määrärahoja on mukautettu 4,04 prosentin kumulatiivisen deflaattorin perusteella. «Muiden menojen» sisällä on rakennetoimiin liittyvät maksut, joihin käytetään 4,04 prosentin kumulatiivista deflaattoria, erotettu otsakkeisiin 3 ja 5 kuuluvista maksuista, joiden kumulatiivinen deflaattori on 3,84 prosenttia. Viitteellistä taulukkoa 21 jäsenvaltion rahoituskehyksestä on muutettu saman periaatteen mukaisesti (vrt. taulukko 2). Otsakkeen 8 «Laajentuminen» maksusitoumuksiin käytettävistä määrärahoista maatalouteen ja rakennetoimiin osoitettuja määrärahoja on mukautettu 4,04 prosentin kumulatiivisen deflaattorin perusteella, ja sisäisiin politiikkoihin ja hallintoon osoitettuja määrärahoja on mukautettu 3,84 prosentin kumulatiivisen deflaattorin perusteella. Otsakkeen 8 määrärahoja on mukautettu saman laskutavan mukaisesti kuin rahoitusnäkymien taulukossa liittymistä varten käytettäviä maksumäärärahoja. 5. 5. Maatalouden menolinjaus, joka ei enää ole otsakkeen 1 enimmäismääränä, on laskettu talousarvion kurinalaisuudesta tehdyn viimeisimmän neuvoston päätöksen [3] mukaisesti (vrt. liitteenä oleva taulukko 4). Laskennassa käytetyt taloudelliset muuttujat koskevat niin reaalikasvun kuin deflaattorinkin osalta vuosina 1988-1995 kahdentoista jäsenen yhteisöä (EUR 12) ja vuodesta 1996 alkaen 15 jäsenen yhteisöä (EUR 15). [3] Ks. EYVL L 293, 12.11.1994. Maatalouden menolinjauksen laskutavan muuttamisesta keskustellaan tätä teknistä mukautusta laadittaessa, mutta uutta laskutapaa ei ole vielä hyväksytty. Sitä ei siis ole voitu käyttää tässä yhteydessä. Sokerin ja isoglukoosin tuotantomaksuja, elintarvikeavusta maksettavia korvauksia ja AKT-sokerista maksettavia korvauksia koskevat määrät perustuvat uusimpiin käytettävissä oleviin ennusteisiin. Talousarvion kurinalaisuudesta tehdyn päätöksen mukaisesti maatalouden menolinjauksen lopullinen taso vahvistetaan näiden määrien osalta alustavassa talousarvioesityksessä. Maatalouden menolinjaus on 48,841 miljardia euroa vuonna 2001 [4]. [4] Eli menojen kokonaismäärään nähden jää 3,771 miljardin euron marginaali, joka Berliinin Eurooppa-neuvoston päätelmien mukaisesti osoitetaan vastedes maatalouden menolinjaukseen (otsake 1 ja maataloutta koskevat määrärahat otsakkeen 7 liittymistä edeltävästä tuesta). 6. 6. Rahoitusnäkymien taulukon alaviitteessä mainitaan, että otsakkeen 5 enimmäismäärään sisältyvistä eläkemenoista on vähennetty henkilöstön suorittamat eläkemaksut, enintään 1,1 miljardia euroa (vuoden 1999 hintoina) vuosina 2000-2006. Kuten vuoden 2000 teknistä mukautusta koskevassa komission tiedonannossa [5] todettiin, tätä määräystä on tulkittava niin, että se asettaa kaksinkertaisen rajoituksen eläkemenoista tehtäviin vähennyksiin otsakkeen enimmäismäärää sovellettaessa: [5] SEC(1999) 847 lopullinen, kohta 6. - tämä määrä ei voi minään vuonna ylittää niiden eläkemaksujen määrää, jotka otetaan talousarvioon tuloina. Vuonna 2001 näiden maksujen arvioidaan tässä vaiheessa [6] olevan 169,3 miljoonaa euroa eli 163 miljoonaa vuoden 1999 hintoina, kun käytetään otsakkeen enimmäismäärän mukauttamiseen vahvistettua 3,84 prosentin kumulatiivista deflaattoria. [6] Vuoden 2000 määrään (164,4 milj. euroa) sovelletaan 3 prosentin korotusta, joka vastaa palkkoihin sovellettavaa korotuskerrointa. Komission ehdottama määrä esitetään alustavassa talousarvioesityksessä vuodeksi 2001. - näiden vähennysten yhteenlaskettu kokonaismäärä vuosina 2000-2006 voi olla enintään 1,100 miljardia euroa vuoden 1999 hintoina eli vuosittain keskimäärin 157 miljoonaa euroa (163 milj. euroa vuoden 2001 hintoina). Koska hallintomenot ovat yleensä toistuvia ja jotta vältettäisiin kuluttamasta marginaalia liikaa kauden alussa, olisi joka vuosi pitäydyttävä alimmassa enimmäismäärässä eli vuonna 2001 enintään 163 miljoonassa eurossa käypinä hintoina. 7. 7. Toimielinten välisen sopimuksen 10 kohdan viidennessä alakohdassa määrätään, että muuta kuin yleiseen talousarvioon sisältyvää toimintaa koskevat tiedot sekä yhteisön omien varojen eri ryhmien ennakoitu kehitys esitetään ohjeellisina erillisissä taulukoissa ja saatetaan vuosittain ajan tasalle rahoitusnäkymien teknisen mukautuksen yhteydessä. Nämä uusimpien käytettävissä olevien arvioiden mukaan ajantasaistetut tiedot esitetään liitteinä olevissa taulukoissa 5.1-5.3. Ne koskevat EKR:aa, EHTY:n toimintatalousarviota ja omien varojen rakennetta. Taulukko 1: RAHOITUSNÄKYMÄT VUODEN 2001 HINTOINA >TAULUKON PAIKKA> (1) Euroopan parlamentin ja neuvoston päätöksen N:o 182/1999/EY 2 artiklan ja neuvoston päätöksen 1999/64/Euratom 2 artiklan mukaisesti (EYVL L 26, 1.2.1999, s.1 ja s.34) kauden 2000-2002 aikana tutkimukseen käytettävien menojen määrä on 11 510 miljoonaa euroa käypinä hintoina. (2) Eläkemenojen osalta tämän otsakkeen enimmäismääriin sisältyvät määrät lasketaan vähentämällä niistä työntekijöiden maksuosuudet asianomaiseen järjestelmään kaudella 2000-2006 vuoden 1999 hintoja vastaavien 1 100 miljoonan euron rajoissa. Taulukko 2: 21 JÄSENVALTION RAHOITUSKEHYS VUODEN 2001 HINTOINA >TAULUKON PAIKKA> (1) Euroopan parlamentin ja neuvoston päätöksen N:o 182/1999/EY 2 artiklan ja neuvoston päätöksen 1999/64/Euratom 2 artiklan mukaisesti (EYVL L 26, 1.2.1999, s.1 ja s.34) kauden 2000-2002 aikana tutkimukseen käytettävien menojen määrä on 11 510 miljoonaa euroa käypinä hintoina. (2) Eläkemenojen osalta tämän otsakkeen enimmäismääriin sisältyvät määrät lasketaan vähentämällä niistä työntekijöiden maksuosuudet asianomaiseen järjestelmään kaudella 2000-2006 vuoden 1999 hintoja vastaavien 1 100 miljoonan euron rajoissa. Taulukko 3: BKTL:N KEHITYSTÄ KOSKEVAT TIEDOT JA ENNUSTEET >TAULUKON PAIKKA> Taulukko 4: MAATALOUDEN MENOLINJAUKSEN LASKEMINEN VUODEKSI 2001 >TAULUKON PAIKKA> Taulukko 5: Ohjeellinen suunnitelma menoista, joita ei ole otettu talousarvioon, ja omien varojen eri lähteiden suuntaa-antava kehitys 5.1. Euroopan kehitysrahasto (1) Päätökset (P) ja maksut (M) Milj. euroa käypinä hintoina >TAULUKON PAIKKA> (1) Komission tiedonanto KOM(1999) 688 lopullinen, 13.12.1999. 5.2. EHTY:n toimintatalousarvio Milj. euroa käypinä hintoina >TAULUKON PAIKKA> (1) EHTY:n perustamissopimuksen voimassaolo lakkaa 23.7.2002. 5.3. Omien varojen kehitys osa-alueittain % kokonaismäärästä >TAULUKON PAIKKA> 2000: Talousarvio 2001-2006: Arviot perustuvat EU:n 15 jäsenvaltion rahoitusnäkymissä oleviin maksumääräyksiin käytettävien määrärahojen enimmäismääriin ja Berliinin Eurooppa-neuvoston päätelmiin (maaliskuu 1999).